Sy het daardie dag n erfstuk aan hom gegee wat geslagte al in die familie is. Hy kon dit nie saam vat nie omdat hy net sy reistas met nodige klere in saamgevat het.
Ek het die erfstuk ingepak en saamgebring hierheen. Dit staan steeds in my huis. Op die oomblik geniet ek nog die erfstuk. As ek nie meer daar is nie gaan dit oor na Boeta toen dan weer na sy kinders.
Ons het wee jaar gelede verhuis na Hermanus en moes van baie goed ontslae raak. Toe ons nou die dag nabetragting hou oor die trekkery, kom ons agter dat die meeste van ons behoue meubels erfgoed is.
Snaaks genoeg is dit tog maar die goed wat die belangrikste in n mens se lewe bly. Die waarde lê in die sentiment daarvan. Dis lekker om sulke dingetjies om jou te hê.
Man ja, dis te grênd die rookstel. Die groot ronde houer is vir sigare en die kleiner een vir sigarette. Daar is twee asbakkies en dan een waar mens die vuurhoutjie dosie in sit sodat hy half oop is om maklik n vuurhoutjie te kry en dan langs die kant te trek sodat hy n vlammetjie maak. Die sigaar en sigarethouers het deksels wat perfek pas sodat die geur nie ontsnap van die rookgoed nie.